Pamela Jelimová

Pamela Jelimová (neprechýlene Pamela Jelimo; * 5. december 1989, Kapsabet, Keňa) je kenská atlétka, venujúca sa behu na 800 metrov. V roku 2008 vyhrala všetkých šesť seriálov mítingu Zlatej ligy a získala tak prémiu 1 milión dolárov.

 Vrcholové podujatia 
 Addis Ababa 2008 
Na Majstrovstvách Afriky v atletike 2008 skončila v behu na 800 metrov na prvom mieste (čas 1:58,70) a v štafete na 4x400 metrov na druhom mieste.

 Peking 2008 
Na Letných olympijských hrách 2008 v Pekingu získala v disciplíne beh na 800 m žien časom 1:54,87 min zlatú medailu a vytvorila vtedajší nový svetový juniorský rekord na tejto trati. Vyhrala vo veku iba 18 rokov.

 Osobný život 
V deň jej 19-tych narodenín, 5. decembra 2008, sa sa zosobášila s kenským atlétom Petrom Kiprotichom Murreyom.

 Referencie 

 Externé odkazy 
 Pamela Jelimová na iaaf.org

Kategória:Kenskí bežci na 800 m
Kategória:Olympijskí víťazi v behu na 800 m
Kategória:Kenskí olympijskí víťazi
Kategória:Atléti na Letných olympijských hrách 2008
Kategória:Atléti na Letných olympijských hrách 2012